ПРОТОКОЛ №34
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 31.07.2017 г. 

ПРИСЪСТВАТ: Вероника Имова, Юлия Ковачева, Александър Еленков, Ценка Георгиева, Виолета Главинова, Галя Георгиева, Весислава Иванова, Каролина Неделчева, Деспина Георгиева, Милка Итова, Цветинка Пашкунова. 

Отсъстват: Бонка Янкова, Бонка Дечева, Стела Дандарова, Камен Иванов, Даниела Костова, Любка Богданова. 

На заседанието присъстваха: 
Мария Христова – директор на дирекция СККМ, 
Цветанка Тиганчева – началник-отдел „Конкурси на магистрати“, 
Николина Георгиева - началник-отдел „Атестиране и кариерно развитие на съдии“. 

Протоколирал: Илина Йосифова

Допълнителни точки, включени за разглеждане в дневния ред на Комисията по атестирането и конкурсите 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

ВКЛЮЧВА следните допълнителни точки в дневния ред на Комисията по предложенията и атестирането, за разглеждане: Р-9 – Р-16. 

РАЗНИ

Р-1. ОТНОСНО: Проект на решение за откриване на процедури за преназначаване на магистрати, по реда на чл. 194, ал. 1 от ЗСВ, в районните, окръжните и административните съдилища във връзка с Анализ на натовареността на съдилищата през 2016 г., приет с решение на Съдийската колегия на Висшия съдебен съвет по протокол №29/18.07.2017 г.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. ПРЕДЛАГА НА СЪДИЙСКАТА КОЛЕГИЯ НА ВСС ДА ОТКРИЕ процедура за преназначаване на магистрати по реда на чл. 194, ал. 1 от ЗСВ ОТ следните нисконатоварени административни съдилища:

•	Административен съд – Враца – 1 (една) длъжност; 
•	Административен съд -  Велико Търново – 1 (една) длъжност;
•	Административен съд – Шумен – 1 (една) длъжност; 
•	Административен съд – Видин – 1 (една) длъжност;
•	Административен съд – Сливен – 1 (една) длъжност;
•	Административен съд – Ямбол – 1 (една) длъжност;
•	Административен съд – Стара Загора – 1 (една) длъжност,

 като преместването да бъде ЗА следните високонатоварени административни съдилища:

•	Административен съд – София-град – 4 (четири) длъжности;
•	Административен съд – София-област – 1 (една) длъжност;
•	Административен съд – Пловдив – 1 (една) длъжност;
•	Административен съд – Бургас – 1 (една) длъжност.

1.1.2. ПРЕДЛАГА НА СЪДИЙСКАТА КОЛЕГИЯ НА ВСС ДА УКАЖЕ, на административните ръководители на органите на съдебната власт по т. 1.1.,  че следва надлежно да уведомят съдиите в тях за решението на Колегията и за възможността в 14 – дневен срок от получаването му да подадат заявления за участие в откритата процедура за преназначаване по реда на чл. 194, ал. 1 от ЗСВ от гореизброените съдилища за Административен съд – София-град, Административен съд – София-област, Административен съд – Пловдив и Административен съд – Бургас,  като желаещите да се преместят следва да подадат заявления, основателността, на които ще се преценява по следните критерии: комплексна оценка от атестирането, продължителността на юридическия стаж и значимостта на личните мотиви на кандидатите. 

1.1.3. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да съкрати на основание чл. 30, ал. 2, т. 8 от ЗСВ 1 (една) длъжност „съдия” в Административен съд - Варна, считано от датата на вземане на решението.

1.1.3.1. ИЗПРАЩА на основание чл. 30, ал. 2, т. 8 от ЗСВ решението по т. 1.1.3. на административния ръководител – председател на Административен съд – Варна, за съгласуване.

1.1.4. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да съкрати на основание чл. 30, ал. 2, т. 8 от ЗСВ 1 (една) длъжност „съдия” в Административен съд - Русе, считано от датата на вземане на решението.

1.1.4.1. ИЗПРАЩА на основание чл. 30, ал. 2, т. 8 от ЗСВ решението по т. 1.1.4. на административния ръководител – председател на Административен съд - Русе, за съгласуване.

1.1.5. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да съкрати на основание чл. 30, ал. 2, т. 8 от ЗСВ 1 (една) длъжност „съдия” в Административен съд - Добрич, считано от датата на вземане на решението.

1.1.5.1. ИЗПРАЩА на основание чл. 30, ал. 2, т. 8 от ЗСВ решението по т. 1.1.5. на административния ръководител – председател на Административен съд - Добрич, за съгласуване.

1.1.6. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ, на основание чл. 30, ал. 5, т. 7 от ЗСВ, НА ПЛЕНУМА НА ВИСШИЯ СЪДЕБЕН СЪВЕТ да разкрие на основание чл. 30, ал. 2, т. 8 от ЗСВ 3 (три) щатни длъжности „съдия“ в Административен съд - София – град, считано от датата на вземане на решението.

1.1.7. ВНАСЯ  предложението по т. Р-1.1. и Р-1.1.2. в заседание на Съдийската колегия на ВСС, насрочено за 01.08.2017г., за разглеждане и произнасяне.

1.2. ОТЛАГА разглеждането на възможностите за откриване на процедури за преназначаване на магистрати по реда на чл. 194, ал. 1 от ЗСВ, в районните и в окръжните съдилища за следващо заседание на Комисията, насрочено за 01.08.2017 г.

Р-2. ОТНОСНО: Предложение от административния ръководител - председател на Апелативен съд - Велико Търново за  поощрение на Милчо Методиев Ванев - съдия в Апелативен съд - Велико Търново, с ранг „съдия във ВКС и ВАС“, с отличие „личен почетен знак първа степен - златен“, на основание чл.  303 ал. 2, т. 2, б.„а“ от ЗСВ. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2.1. Предлага на Съдийската колегия да поощри, на основание чл. 303, ал. 2,    т. 2, буква „а“ от ЗСВ, Милчо Методиев Ванев - съдия в Апелативен съд - Велико Търново, с ранг „съдия във ВКС и ВАС“, с отличие „личен почетен знак първа степен - златен“ за проявен висок професионализъм, безупречно и образцово изпълнение на служебните задължения и високи нравствени качества. 

2.2. ВНАСЯ предложението в заседанието на Съдийската колегия на ВСС, насрочено на 01.08.2017 г. за разглеждане и произнасяне. 

Р-3. ОТНОСНО: Извлечение от протокол 29/18.07.2017 г. на Съдийската колегия на Висшия съдебен съвет относно искане от административния ръководител - председател на Районен съд - Сливен за увеличаване на щатната численост с 1 (една) нова длъжност „съдия“.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3. Отлага разглеждането на т. Р-3 от настоящия дневен ред за следващо заседание на Комисията по атестирането и конкурсите след приключване на откритата процедура за назначаване на заместник-административен ръководител - заместник-председател на Районен съд – Сливен, както и след нова преценка на необходимостта за устройване на младшите съдии от Окръжен съд – Сливен с изтичащ срок по чл. 240 от ЗСВ. 

Р-4. ОТНОСНО: Заявление от Диана Петрова Енева - съдия в Районен съд - Кубрат до административния ръководител - председател на Районен съд - Кубрат. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Приема за сведение заявлението от Диана Петрова Енева - съдия в Районен съд - Кубрат до административния ръководител - председател на Районен съд - Кубрат.

4.2. Изпраща заявлението на Диана Петрова Енева – - съдия в Районен съд – Кубрат, на административния ръководител – председател на Окръжен съд – Разград, за вземане на мерки с оглед равномерната натовареност на съдиите в Районен съд – Кубрат. 

Р-5. ОТНОСНО: Писмо от административния ръководител - председател на Окръжен съд - Враца с приложени заявления от Николай Христофоров Христов, Снежана Михайлова Наумова и Радослава Симеонова Цекова - съдии в  Окръжен съд – Враца, да не им се провежда периодично атестиране. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. Приема за сведение писмото от административния ръководител - председател на Окръжен съд - Враца с приложени заявления от Николай Христофоров Христов, Снежана Михайлова Наумова и Радослава Симеонова Цекова - съдии в  Окръжен съд – Враца. 

5.2. Уведомява административния ръководител – председател на Окръжен съд – Враца и съдиите Николай Христов, Снежана Наумова и Радослава Цекова, че съгласно чл. 203, ал. 3 от ЗСВ атестирането започва по предложение на заинтересувания съдия, прокурор или следовател или на административния ръководител на съответния орган на съдебната власт. При липса от тяхна страна на заявление или на предложение от председателя на съда тази процедура няма да бъде стартирана и съответно осъществена. 

Р-6. ОТНОСНО: Жалба от Георги Христов Иванов - съдия в Районен съд - Бургас срещу решение на Съдийската колегия на Висшия съдебен съвет по протокол от 18.07.2017 г., с което Иван Димитров Бедачев - съдия в Районен съд - Асеновград е повишен на длъжност „съдия“ в Окръжен съд - Бургас, наказателна колегия. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6. Приема за сведение жалбата от Георги Христов Иванов - съдия в Районен съд - Бургас срещу решение на Съдийската колегия на Висшия съдебен съвет. 

Р-7. ОТНОСНО: Решение №9784/21.07.2017 г. по адм. дело №3588/2017 г. на Върховния административен съд, Шесто отделение, образувано по жалба на Пламена Костадинова Георгиева - Върбанова - съдия в Окръжен съд - Бургас. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.  Приема за сведение решение №9784/21.07.2017 г. по адм. дело №3588/2017 г. на Върховния административен съд. 

Р-8. ОТНОСНО: Решение №9889/25.07.2017 г. по адм. дело №7294/2015 г. на Върховния административен съд, Шесто отделение, образувано по жалба на Адриана Георгиева Добрева срещу решение по т. 2 от протокол № 28/27.05.2015 г. на Висшия съдебен съвет. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.  Приема за сведение решение №9889/25.07.2017 г. по адм. дело №7294/2015 г. на Върховния административен съд. 

ЕДИННИ ФОРМУЛЯРИ

С-1. ОТНОСНО: Предложение от административния ръководител - председател на Софийски районен съд за придобиване статут на несменяемост на Ангел Фебов Павлов - съдия в Софийски районен съд, с ранг „съдия в ОС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

1.1. Налице са условията по чл. 196, т. 1 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на атестиране за придобиване статут на несменяемост на Ангел Фебов Павлов - съдия в Софийски районен съд, с ранг „съдия в ОС”.

1.2. Провежда атестиране, на основание чл. 209, ал. 1 от ЗСВ, на Ангел Фебов Павлов - съдия в Софийски районен съд, с ранг „съдия в ОС” и ИЗГОТВЯ, комплексна оценка "МНОГО ДОБРА" – 95 (деветдесет и пет) точки. 

1.3 ПРЕДОСТАВЯ на Ангел Фебов Павлов - съдия в Софийски районен съд, с ранг „съдия в ОС”, резултатите от атестирането за запознаване.

С-2. ОТНОСНО: Предложение от административния ръководител - председател на Софийски районен съд, за периодично атестиране на Ваня Ангелова Горанова -  съдия в Софийски районен съд, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

2. Отлага разглеждането на т. С-2 от настоящия дневен ред за следващо заседание на Комисията по атестирането и конкурсите. 

С-3. ОТНОСНО: Предложение от административния ръководител - председател на Софийски градски съд за придобиване статут на несменяемост на Мария Иванова Райкинска – съдия в Софийски градски съд, с ранг „съдия във ВКС и ВАС“. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

3.2. ПРОВЕЖДА атестиране, на основание чл. 209, ал. 1 от ЗСВ, на Мария Иванова Райкинска – съдия в Софийски градски съд, с ранг „съдия във ВКС и ВАС“ и ИЗГОТВЯ комплексна оценка "МНОГО ДОБРА" – 99 (деветдесет и девет) точки.

3.3. ПРЕДОСТАВЯ на Мария Иванова Райкинска – съдия в Софийски градски съд, с ранг „съдия във ВКС и ВАС“, резултатите от атестирането, за запознаване.

С-4. ОТНОСНО: Предложение от административния ръководител - председател на Административен съд София - град за периодично атестиране на Диляна Тодорова Николова – съдия в Административен съд София - град, с ранг „съдия в АС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

4.1. Налице са условията по чл. 196, т. 2 от ЗСВ (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) за провеждане на периодично атестиране на Диляна Тодорова Николова – съдия в Административен съд София - град, с ранг „съдия в АС”.

4.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Диляна Тодорова Николова – съдия в Административен съд София - град, с ранг „съдия в АС”. 

4.3. ИЗПРАЩА, на основание чл. 205, ал. 1 от ЗСВ, на Диляна Тодорова Николова – съдия в Административен съд София - град, с ранг „съдия в АС”, резултатите от атестирането, за запознаване.

С-5. ОТНОСНО: Предложение от административния ръководител - председател на Окръжен съд - Кюстендил за периодично атестиране на Милена Богданова Михайлова - съдия в Окръжен съд - Кюстендил, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

5.1. Налице са условията по чл. 196, т. 3 от ЗСВ за провеждане на периодично атестиране на Милена Богданова Михайлова - съдия в Окръжен съд - Кюстендил, с ранг „съдия във ВКС и ВАС”.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 96 (деветдесет и шест) точки на Милена Богданова Михайлова - съдия в Окръжен съд - Кюстендил, с ранг „съдия във ВКС и ВАС”.

5.3. ПРЕДОСТАВЯ, на основание чл. 205, ал. 1 от ЗСВ, на Милена Богданова Михайлова - съдия в Окръжен съд - Кюстендил, с ранг „съдия във ВКС и ВАС”, резултатите от атестирането за запознаване. 

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

С-6. ОТНОСНО: Предложение от административния ръководител - председател на Районен съд - Шумен за повишаване на Ростислава Янкова Георгиева - заместник на административния ръководител – заместник-председател на Районен съд - Шумен, с ранг „съдия в АС”, на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

6.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Ростислава Янкова Георгиева - заместник на административния ръководител – заместник-председател на Районен съд - Шумен, с ранг „съдия в АС”, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

6.2. ВНАСЯ предложението в заседанието на Съдийската колегия на ВСС, насрочено на 01.08.2017 г., за разглеждане и произнасяне. 

С-7. ОТНОСНО: Предложение от Владимир Григоров Вълков - съдия в Софийски районен съд, с ранг „съдия в АС”, за повишаване на място в по-горен ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

7.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Владимир Григоров Вълков - съдия в Софийски районен съд, с ранг „съдия в АС”, на място в по-горен ранг „съдия във ВКС и ВАС”, с месечно трудово възнаграждение, съгласно Таблица 1 на ВСС, считано от датата на вземане на решението. 

7.2. ВНАСЯ предложението в заседанието на Съдийската колегия на ВСС, насрочено на 01.08.2017 г., за разглеждане и произнасяне. 

ПРЕДЛОЖЕНИЕ ПРЕДВАРИТЕЛНО АТЕСТИРАНЕ

С-8. ОТНОСНО: Предложение от административния ръководител – председател на Районен съд – Пловдив за предварително атестиране на Виолета Веселинова Низамова – съдия в Районен съд - Пловдив.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

8.1. Оставя без разглеждане предложението от административния ръководител – председател на Районен съд – Пловдив за предварително атестиране на Виолета Веселинова Низамова – съдия в Районен съд - Пловдив.

8.2. Прекратява откритата по протокол №14/03.04.2017 г., т. С-5 процедура за предварително атестиране на Виолета Веселинова Низамова – съдия в Районен съд - Пловдив.

Мотиви: Процедурата е открита с решение на КАК по протокол №14/03.04.2017, т.С-5, с период на атестиране 25.04.2014 г. – 03.04.2017 г., който включва професионалната дейност на магистрата в Районния съд – Пловдив и Софийски районен съд. Към момента на откриване на процедурата комисията не е разполагала с обективни данни за времето, в което съдия Низамова реално е правораздавала за този период на атестиране. Според информацията, съдържаща се в допълнително изисканата справка от Софийски районен съд, изх.№9000862/10.05.2017 г., съдия Низамова е ползвала продължителен отпуск за периода 25.05.2014 г. – 27.06.2016 г. Установява се, че към момента на откриване на процедурата по атестиране и към настоящия момент, за същата не са налице условията на чл. 10, ал. 2 от Наредба №2/23.02.2017 г. , а именно най-малко две реално отработени години в органите на съдебната власт. 
С оглед горното комисията счита, че откритата процедура по провеждане на предварително атестиране следва да бъде прекратена, а предложение за инициирането на такава следва да бъде направено на по-късен етап, когато ще бъдат налице предпоставките на чл.10, ал.2 от Наредба №2/23.02.2017 г. на ВСС.

ПРЕДЛОЖЕНИЕ ЗА ОТКРИВАНЕ НА ПРОЦЕДУРА ПО АТЕСТИРАНЕ

С-9. ОТНОСНО: Предложение от Димана Николова Йосифова – съдия в Софийски градски съд, с ранг „съдия във ВКС и ВАС”, за периодично (извънредно) атестиране. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9.1. Предлага на Съдийската колегия на ВСС, на основание чл. 50, ал. 2 от ЗСВ, да открие процедура по оценка дейността на Димана Николова Йосифова – съдия в Софийски градски съд, командирована във Върховния административен съд, за периода 23.04.2012 г. – 14.03.2016 г., в който е заемала длъжността „инспектор в ИВСС“. 

9.2. Предлага на Съдийската колегия на ВСС, на основание чл. 15 и сл. от Методиката за оценка дейността на членовете на ВСС, на главния инспектор и на инспекторите в ИВСС да определи временна комисия в състав от трима членове, която да подпомогне Съдийската колегия при извършването на съответните действия по оценка дейността на Димана Николова Йосифова – съдия в Софийски градски съд, командирована във Върховния административен съд, за периода, в който е заемала длъжността „инспектор в ИВСС“. 

9.3. Внася предложението по т. 9.1 и т. 9.2  в заседанието на Съдийската колегия на ВСС, насрочено на 01.08.2017 г., за разглеждане и произнасяне. 

9.4. ОТКРИВА, на основание чл. 52, ал. 2 от Наредба №2/23.02.2017 г. за показателите, методиката и реда за атестиране на съдия, председател и заместник-председател на съд, процедура за периодично атестиране, на основание чл. 196, т. 3 ЗСВ, на Димана Николова Йосифова – съдия в Софийски градски съд, с ранг „съдия във ВКС и ВАС”, командирована във Върховния административен съд за периода от 11.07.2008 г. до 23.04.2012 г. и от 14.03.2016 г. до 31.07.2017 г. 

9.5. На основание чл. 56 от Наредбата възлага на г-жа Бонка Дечева - докладчик, г-жа Деспина Георгиева и г-жа Любка Богданова - членове на атестационния състав, да извършат проверка на дейността на Димана Николова Йосифова – съдия в Софийски градски съд, с ранг „съдия във ВКС и ВАС”, командирована във Върховния административен съд. 

9.6. Извлечение от решението на Комисията да се изпрати на атестирания магистрат, с оглед възможността за заявяване на отвод на членовете на атестационния състав, на основание чл. 57 от Наредбата.

9.7. Да се изискат от административния ръководител на Софийски градски съд необходимите документи за провеждане на атестиране, съгласно чл. 58, ал. 1 от Наредбата.

ПОЛУЧЕНА ЧАСТ ХІІ НА ЕФ

С-10. ОТНОСНО: Предложение от административния ръководител - председател на Административен съд София-град за периодично атестиране на Мария Каменова Ситнилска -  съдия в Административен съд София-град, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) да проведе периодично атестиране на Мария Каменова Ситнилска -  съдия в Административен съд София-град, с ранг „съдия във ВКС и ВАС”.  

10.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Мария Каменова Ситнилска -  съдия в Административен съд София-град, с ранг „съдия във ВКС и ВАС”. 

10.3. ВНАСЯ предложението в заседанието на Съдийската колегия на ВСС, насрочено на 01.08.2017 г., за разглеждане и произнасяне.

С-11. ОТНОСНО: Предложение от административния ръководител - председател на Административен съд София-град за периодично атестиране на Миглена Велимирова Недева - съдия в Административен съд София-град, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 2 от ЗСВ, (в сила до 09.08.2016 г.), във връзка с §206, ал. 2 от ПЗР на ЗИД на ЗСВ (ДВ, бр. 62/09.08.2016 г.) да проведе периодично атестиране на Миглена Велимирова Недева - съдия в Административен съд София-град, с ранг „съдия във ВКС и ВАС”.  

11.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Миглена Велимирова Недева - съдия в Административен съд София-град, с ранг „съдия във ВКС и ВАС”. 

11.3. ВНАСЯ предложението в заседанието на Съдийската колегия на ВСС, насрочено на 01.08.2017 г., за разглеждане и произнасяне.

ПОЛУЧЕНА ЧАСТ Х НА ЕФ ПО НОВИЯ РЕД

С-12. ОТНОСНО: Предложение от административния ръководител - председател на Окръжен съд - Кюстендил за периодично атестиране на Ваня Драганова Богоева - Кадийска - съдия в Окръжен съд - Кюстендил, с ранг „съдия във ВКС и ВАС”. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 3 от ЗСВ, да проведе периодично атестиране на Ваня Драганова Богоева - Кадийска - съдия в Окръжен съд - Кюстендил, с ранг „съдия във ВКС и ВАС”.   

12.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „МНОГО ДОБРА" на Ваня Драганова Богоева - Кадийска - съдия в Окръжен съд - Кюстендил, с ранг „съдия във ВКС и ВАС”.  

12.3. ВНАСЯ предложението в заседанието на Съдийската колегия на ВСС, насрочено на 01.08.2017 г., за разглеждане и произнасяне.

С-13. ОТНОСНО: Предложение от административния ръководител - председател на Районен съд - Пловдив, за периодично атестиране на Светлана Николова Неделева - Таскова - съдия в Районен съд - Пловдив, с ранг „съдия в ОС“. 
КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13.1. ПРЕДЛАГА НА СЪДИЙСКАТА КОЛЕГИЯ НА ВСС, на основание чл. 196, т. 3 от ЗСВ, да проведе периодично атестиране на Светлана Николова Неделева - Таскова - съдия в Районен съд - Пловдив, с ранг „съдия в ОС“.   

13.2. ПРЕДЛАГА НА СЪДИЙСКАТА КОЛЕГИЯ НА ВСС ДА ПРИЕМЕ, на основание чл. 206 от ЗСВ, комплексна оценка от атестирането „ДОБРА" на Светлана Николова Неделева - Таскова - съдия в Районен съд - Пловдив, с ранг „съдия в ОС“.  

13.3. ВНАСЯ предложението в заседанието на Съдийската колегия на ВСС, насрочено на 01.08.2017 г., за разглеждане и произнасяне. 

ДОПЪЛНИТЕЛНИ ТОЧКИ

Р-9. ОТНОСНО: Молба от Георги Стоянов Чехларов за преназначаване по реда на чл. 194, ал. 1 от ЗСВ от Районен съд - Варна в Софийски районен съд.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

9. Молбата от Георги Стоянов Чехларов – съдия в Районен съд – Варна, ще бъде разгледана в контекста на обсъжданията на т. Р-1 от настоящия дневен ред. 

Р-10. ОТНОСНО: Искане от административния ръководител - председател на Административен съд - София-област за откриване на процедура по чл. 194 от ЗСВ за преместване на съдия в Административен съд - София-област.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

10. Искането от административния ръководител - председател на Административен съд - София-област, е разгледано в контекста на решението по т. Р-1 от настоящия дневен ред. 

Р-11. ОТНОСНО: Извлечение от протокол №24/17.07.2017 г., т. 5, на Комисията по правни и институционални въпроси към Пленума на Висшия съдебен съвет относно Анализ на ефективността на комуникационната политика на Висшия съдебен съвет и напредъка в изпълнение на Плана за действие за изпълнение на комуникационната политика на ВСС 2014 - 2018 г. – срок за предоставяне на информация 18.08.2017 г.

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

11.1 Приема за запознаване изготвената информация, имаща отношение към дейността на Комисията по атестирането и конкурсите към Съдийската колегия на ВСС в областта на комуникационната политика, за периода 01.01.2016 г. – 30.07.2017 г. 

11.2. Изпраща на Комисията по правни и институционални въпроси, по компетентност. 

Р-12. ОТНОСНО: Жалба от Яна Димитрова Колева – административен ръководител - председател на Районен съд - Бургас против решение на Съдийската колегия на Висшия съдебен съвет по т. 18 от протокол от №29/18.07.2017 г., с което, на основание чл. 193, ал. 6 от ЗСВ, Иван Димитров Бедачев - съдия в Районен съд - Асеновград е повишен на длъжност „съдия“ в Окръжен съд – Бургас. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

12. Приема за сведение жалбата от Яна Димитрова Колева – административен ръководител - председател на Районен съд - Бургас против решение на Съдийската колегия на Висшия съдебен съвет. 

Р-13. ОТНОСНО: Жалба от Светослав Василев Василев, Румяна Антонова Спасова - Кежова и Десислава Николаева Зисова – съдии в Софийски районен съд срещу решения  по протокол №30/19.07.2017 г., т. 5.1, 5.2, 5.4 и 5.7 на Съдийската колегия  на Висшия съдебен съвет. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

13. Приема за сведение жалбите от Светослав Василев Василев, Румяна Антонова Спасова - Кежова и Десислава Николаева Зисова – съдии в Софийски районен съд срещу решения  по протокол №30/19.07.2017 г., т. 5.1, 5.2, 5.4 и 5.7 на Съдийската колегия  на Висшия съдебен съвет. 

Р-14. ОТНОСНО: Оптимизиране на щатната численост на Административен съд - Пловдив,  във връзка с назначаване на Явор Иванов Колев – заместник административен ръководител - заместник-председател на Административен съд - Пловдив на длъжността „административен ръководител - председател” на Административен съд - Пловдив с решение на Съдийската колегия на Висшия съдебен съвет по протокол №32/26.07.2017 г.     

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

14.1. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ, на основание чл. 30, ал. 5, т. 4 от ЗСВ, да съкрати 1 (една) щатна длъжност „заместник на административния ръководител - заместник - председател” на Административен съд - Пловдив, считано от датата на встъпване в длъжност на новия административен ръководител на Административен съд - Пловдив.

14.2. ПРЕДЛАГА НА СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕДЛОЖИ на основание чл. 30, ал. 5, т. 7 от ЗСВ НА ПЛЕНУМА НА ВИСШИЯ СЪДЕБЕН СЪВЕТ да разкрие на основание чл. 30, ал. 2, т. 8 от ЗСВ 1 (една) длъжност „съдия” в Административен съд - Пловдив, считано от датата на встъпване в длъжност на новия административен ръководител на Административен съд - Пловдив.

14.3. Внася предложението по т. 14.1 и т. 14.2 в заседание на Съдийската колегия на ВСС, насрочено за 01.08.2017 г., за разглеждане и произнасяне.

Р-15. ОТНОСНО: Предложение за назначаване на младши съдии на длъжност „съдия“ в районните съдилища, по обявения конкурс с решение на Висшия съдебен съвет по протокол №5/30.01.2014 г. след изтичане на срока по чл. 240 от ЗСВ, удължен с решение на Съдийската колегия на Висшия съдебен съвет по протокол №26/20.06.2017 г., т. 9. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

15.1. Предлага на Съдийската колегия на Висшия съдебен съвет, на основание чл. 160 във връзка с чл. 243, от ЗСВ, ДА НАЗНАЧИ Валерия Родопова Диева – младши съдия в Софийски градски съд, на длъжността „съдия“ в Софийски районен съд, с ранг „съдия в ОС“,  с основно месечно трудово възнаграждение съгласно Таблица 1 на ВСС, считано от датата на встъпване в длъжност.

15.2. Предлага на Съдийската колегия на Висшия съдебен съвет, на основание чл. 160 във връзка с чл. 243, от ЗСВ, ДА НАЗНАЧИ Николай Николов Чакъров – младши съдия в Софийски градски съд, на длъжността „съдия“ в Софийски районен съд, с ранг „съдия в ОС“, с основно месечно трудово възнаграждение съгласно Таблица 1 на ВСС, считано от датата на встъпване в длъжност.

15.3. Предлага на Съдийската колегия на Висшия съдебен съвет, на основание чл. 160 във връзка с чл. 243, от ЗСВ, ДА НАЗНАЧИ Боян Христов Косев – младши съдия в Окръжен съд гр. Габрово, на длъжността „съдия“ в Районен съд гр. Габрово, с  основно месечно трудово възнаграждение съгласно Таблица 1 на ВСС, считано от датата на встъпване в длъжност.

15.4. Внася предложението в заседанието на Съдийската колегия на ВСС, насрочено за 01.08.2017 г., за разглеждане и произнасяне.

Р-16. ОТНОСНО: Жалба от Елена Николаева Стойчева - Андреева – съдия в Окръжен съд - Варна срещу решения на Съдийската колегия на Висшия съдебен съвет по т. 5.7 и т. 5.24 от протокол №30/19.07.2017 г. 

КОМИСИЯТА ПО АТЕСТИРАНЕТО И КОНКУРСИТЕ 
РЕШИ: 

16. Приема за сведение жалбата от Елена Николаева Стойчева - Андреева – съдия в Окръжен съд - Варна срещу решения на Съдийската колегия на Висшия съдебен съвет. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ: 

ВЕРОНИКА ИМОВА (п)